Die lewe as kind van God is regtig ’n fees. Wie glo en deur God se genade sy of haar lewe aan Christus wy is regtig gelukkig. Ons is dan regtig blye Christene. Elkana vier die offerfees. Hulle kan lekker eet. Hy gee vir Peninna baie vleis. Genoeg vir haar en haar kinders. As hy by Hanna kom kry sy baie minder want sy het nie kinders nie. Dan voel Elkana sy verdriet. As hy die vleis op Hanna se bord lê lyk dit of sy minder vir hom werd is omdat sy nie kinders gekry het nie. Om te wys dat hy nogtans baie van haar hou, gee hy vir haar ’n dubbele deel. So wys hy haar sy liefde. Jy kan dit vergelyk met pragtige blomme wat jy vir jou vrou gee om te wys dat jy baie lief vir haar is. Die HERE het haar moederskoot gesluit maar Hy wys Sy liefde deur die liefde wat Elkana haar gee. Christus het Sy offer gebring om sowel mense met kinders as sonder kinders in God se liefde te laat deel. Om hulle ’n feestelike lewe te gee.